
Hierarchikus rendszerek vizualizációja, animációja és alkalmazásai

A hierarchikus szerkezetek evolúciós találmánynak tekinthetők. Gondoljunk csak Charles Darwin - A fajok eredete című művére, amellyel megalkotta az evolúciós elmélet alapjait. A fajok túlélésért való versengésének eredménye egy családfára hasonlító hierarchia. De hierarchikus szerkezeteket nemcsak a természetben találhatunk, hanem a minket körülvevő modern világban is. Tekintsük például a szoftvereket, ahol az egyes komponensek packagekbe, azaz csomagokba vannak szervezve. A java.util.ArrayList esetén is jól láthatjuk ezt a hierarchiát: az egyes szinteket "." választja el, amelynek bal oldalán a szülő, jobb oldalán pedig a gyermek található. 
Jelen pályamunka célja a hierarchikus szerkezetek könnyen átláthatóvá tétele az emberek széles körének. Például programozók számára a szoftverek függőségeinek feltárására, diákok számára a tananyag felépítésének szemléltetésére vagy marketing szakemberek részére egy ajánlórendszer hatékonyságának vizualizálására. Ennek érdekében vizualizációs eljárást alkalmazunk, mivel egy képen sokkal jobban tömöríthetjük az átadni kívánt információt. Megfelelő környezetben - ezalatt főként digitális környezetet értünk - animáció útján elősegíthetjük az információ feldolgozását is, kiemelve a felhasználó számára az aktuálisan fontos elemeket az adathalmazból.
A dolgozat a vizuális eszköztár ismertetése után röviden bemutatja az alapul szolgáló, Holten által kidolgozott Hierarchical Edge Bundle metódust, majd rátér magára a programra, amely interaktív módon biztosít lehetsőgéet a felhasználó számára a hierarchia feldeírtésére.



